**te-am iubit rotund**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poate mult prea rotund

pentru ascuţişul

trecutului meu

dar în cercul imens

în care te-am închis

egoist

te-ai izbit sângerând

în fiecare zi

de triunghiurile

nestatorniciei mele

concentrice

când toată ai fost

doar o rană

am deschis

cercul meu perfect

iar tu ai căzut

printre două linii

paralele spre infinit

poate

mâine

poimaine

cândva

cineva contemporan

cu geometria inimii

mă va ajuta să repet

examenul unei iubiri 3,14